Všeobecne záväzné nariadenie mesta Stará Turá č. 4/2017-Nar.

**o pravidlách určovania prevádzkového času predaja v obchode a prevádzkového času služieb v meste Stará Turá**

 V súlade s ustanovením § 4 ods. 3, písm. d), i) a n) a podľa ustanovenia § 6 ods. 1 a § 11 ods. 4 písm. g) zákona SNR č. 369/90 Zb. o obecnom zriadení v znení neskorších predpisov Mestské zastupiteľstvo Stará Turá na svojom zasadaní dňa 27.4.2017 uznesením č. 31 – XXVI/2017 schválilo trojpätinovou väčšinou hlasov prítomných poslancov toto všeobecne záväzné nariadenie.

**§ 1**

**Úvodné ustanovenia**

1) Týmto všeobecne záväzným nariadením (ďalej iba "nariadenie") sa určujú pravidlá času predaja v obchode a času prevádzky služieb (ďalej len „prevádzkový čas“) na území mesta Stará Turá v oblasti obchodu a služieb.

2) Pre účely tohto nariadenia je:

 - **podnikanie** - sústavná činnosť vykonávaná samostatne podnikateľom vo vlastnom mene a na vlastnú zodpovednosť za účelom dosiahnutia zisku 3 ).

 - **podnikateľ:**

a) osoba zapísaná v obchodnom registri,

b) osoba, ktorá podniká na základe živnostenského oprávnenia,

c) osoba, ktorá podniká na základe iného než živnostenského oprávnenia podľa osobitných predpisov,

d) fyzická osoba, ktorá vykonáva poľnohospodársku výrobu a je zapísaná do evidencie podľa osobitného predpisu.3)

 **- prevádzkareň** - priestor, v ktorom sa prevádzkuje živnosť; nie je ním priestor súvisiaci s prevádzkovaním živnosti ani technické a technologické zariadenie určené na prevádzkovanie živnosti alebo súvisiace s prevádzkovaním živnosti.1)

 - **živnosť** – sústavná činnosť prevádzkovaná samostatne, vo vlastnom mene, na vlastnú

zodpovednosť, za účelom dosiahnutia zisku a za podmienok ustanovených osobitným zákonom,

 - **služba** - akákoľvek činnosť alebo výkon, ktorý je ponúkaný spotrebiteľovi odplatne alebo bezodplatne s výnimkou činností upravených osobitnými predpismi, nad ktorými vykonávajú dozor profesijné komory alebo iné orgány štátnej správy, ako sú uvedené v § 19 zák. č. 250/2007 Z.z. v znení neskorších predpisov, 2)

 - **prevádzkový čas** – časovo ohraničená časť dňa, počas ktorej je prevádzkareň v rámci výkonu podnikateľskej činnosti sprístupnená spotrebiteľom za účelom predaja tovaru alebo poskytnutia služby,

 - **prísluchová hudba** – hudba určená na počúvanie reprodukovaná technickým zariadením na úrovni hlasitosti, ktorá neruší bežnú hovorovú komunikáciu, pričom sa nejedná o verejnú hudobnú produkciu,

 - **verejná hudobná produkcia** – najmä hudba (živá hudba alebo hudba reprodukovaná technickým zariadením) určená pre verejné kultúrne podujatia 8), najmä tanečné zábavy, diskotéky a iné akcie v oblasti spoločenskej zábavy, koncertné vystúpenie hudobnej skupiny, živá hudba na počúvanie a spev,

 - **uzavretá spoločnosť** - neverejná akcia, ktorej návštevníci sú individuálne určení a sú účastníci akcie, ktorá nie je verejnosti prístupná (rodinné oslavy, svadby, firemné akcie, výročné konferencie, školské akcie a pod.). Je to skupina osôb, ktorá sa v prevádzkarni oprávnene zdržuje na základe pozvania alebo so súhlasom oprávnenej osoby (prevádzkovateľ, poverená osoba).

 - **nočný pokoj** – určenie doby (časového úseku dňa) pre zabezpečenie zdravého a nerušeného pokoja a odpočinku obyvateľov mesta a v záujme dosiahnutia slušného občianskeho spolunažívania a dobrých susedských vzťahov. Nočným pokojom je časový úsek od 22.00 hod do 06.00 hod. 10)

 - **zdravé podmienky** – podmienky, ktoré nepôsobia nepriaznivo na zdravie ľudí, ale ho chránia a kladne ovplyvňujú. Zdravým spôsobom života obyvateľov mesta sa rozumie najmä trvalé udržiavanie pokojného stavu vzťahov medzi obyvateľmi a to zdržaním sa všetkého, čím by nad mieru primeranú pomerom (t.j. nad povolenú mieru, resp. nad mieru v danom čase a mieste obvyklú) došlo k obťažovaniu iného alebo k ohrozeniu výkonu práv iného, najmä k obťažovaniu obyvateľov hlukom, hlasným alebo hlasovým zvukovým prejavom, svetlom, vibráciami a pod.

 - **obťažovanie hlasným hlasovým alebo zvukovým prejavom** – každé rušivé, obťažujúce, nepríjemné, nežiaduce alebo neprimerane hlasné zvuky technických zariadení alebo hlasové zvuky osôb nad mieru primeranú pomerom, t.j. nad mieru v danom čase a mieste obvyklú vzhľadom na denný čas alebo čas nočného pokoja. Uvedené nespadá pod právnu úpravu zvuku a ochrany pred zvukom podľa osobitného predpisu,

 - **alkoholické nápoje** sú liehoviny, destiláty, víno, pivo a iné nápoje, ktoré obsahujú viac ako 0,75 objemového percenta alkoholu. 9)

**§ 2**

**Určenie času predaja v obchode a času prevádzky služieb**

**(prevádzkového času)  10)**

1) Všeobecný prevádzkový čas v prevádzkarňach obchodu a služieb v územnom obvode mesta sa určuje v dňoch pondelok až nedeľa od 05.00 hod. do 22.00 hod.

 Podnikatelia v oblasti obchodu a služieb si sami určia prevádzkový čas prevádzkarne v súlade s ustanoveniami tohto nariadenia.

2) Výnimka zo stanoveného všeobecného prevádzkového času platí v prevádzkarňach:

a) poskytujúcich služby prechodného ubytovania (výnimka sa nevzťahuje na pohostinské prevádzkarne a pohostinské odbytové strediská, ktoré sú súčasťou týchto ubytovacích zariadení),

b) s predajom tovaru a poskytujúcich služby na čerpacích staniciach pohonných hmôt,

c) s predajom tovaru a poskytujúcich služby v obchodných domoch typu supermarket a hypermarket,

d) s predajom tovaru – periodickej a neperiodickej tlače, tlačovín a doplnkového tovaru,

e) s predajom tovarov účelovo určených najmä ako nočné maloobchodné predajne potravín a rozličného tovaru (tzv. večierky)

f) s predajom tovaru a poskytujúcich služby zdravotnícke (lekárne, predajne zdravotníckych pomôcok a pod.)

V uvedených prevádzkarňach je prevádzkový čas časovo neobmedzený.

3) Ustanovenie ods. 1 o prevádzkovom čase sa nevzťahuje na prevádzkový čas prevádzkarní **pohostinských** **a reštauračných služieb**.

4) S ohľadom na potenciálne rušivé pôsobenie na podmienky života a životné prostredie (hluk) v súlade s ustanovením § 4 ods. 3 písm. h), i) a n) zák. č. 369/1990 Zb. v znení neskorších predpisov upravuje sa v jednotlivých častiach územného obvodu mesta **prevádzkarne pohostinských a reštauračných služieb prevádzkový čas** nasledovne:

4.1. V časti územného obvodu mesta tvoreného ul. Kozmonautov od **08.00 hod**. **do 19.00 hod. s podmienkou dodržiavania prevádzkových hodín a rešpektovania pravidiel medziľudského spolunažívania.**

4.2. V časti územného obvodu mesta tvoreného ulicami B. Němcovej, Hlubockého, Holubyho, Hviezdoslavova, Jiráskova, Komenského, Lipová, Lúčna, 8. apríla, Podjavorinskej, Sadová, Sasinkova, Slnečná, Štúrova, Uhrova, Nám. Sestier Royových, Nám. Slobody, Dibrovova **od 06.00 hod. do** **22.00 hod.**

4.3. V časti územného obvodu mesta tvoreného ulicou Gen. M.R.Štefánika:

 - v pracovné dni a v nedeľu od 06.00 hod. do 23.00 hod.,

 - v sobotu od 06.00 hod. do 01.00 hod.

4.4. v časti územného obvodu mesta tvoreného ulicami SNP, Mierová, Dr.D.Úradníčka,

 Športová, Mýtna, Hurbanova a Nám. Dr.A.Schweitzera

 - v nedeľu až vo štvrtok od 06.00 hod. do 01.00 hod.,

 - v piatok a v sobotu od 06.00 hod. do 03.00 hod.

4.5. V časti územného obvodu mesta tvoreného Družstevnou ulicou:

 - v nedeľu až vo štvrtok od 10.00 hod. do 24.00 hod.,

 - v piatok a v sobotu od 10.00 hod. do 01.00 hod.

4.6. V časti územného obvodu mesta tvoreného mestskými časťami Topolecká, Papraď, Černochov Vrch, Jazviny, Súš od 6,00 hod. do **23.00 hod**.

4.7. V časti územného obvodu mesta tvoreného Husitskou ulicou a rekreačnou oblasťou Dubník I. bez časového obmedzenia.

5) Prevádzkový čas vonkajších terás a letných záhrad pohostinských, reštauračných a ubytovacích zariadení a ich pohostinských odbytových stredísk v územnom obvode mesta sa stanovuje od **08.00 hod. do 22.00** hod.

**§ 3**

**Pravidlá povoľovania prevádzkového času**

1) Prevádzkový čas obchodných činností, činností poskytujúcich služby, alebo jej zmenu podnikateľ písomne oznámi mestu najneskôr 15 dní pred zahájením činnosti v prevádzkarni alebo pred uskutočnením zmeny na tlačive „Oznámenie o prevádzkovom čase v prevádzkarni“, príloha č. 1 tohto nariadenia.

(2) Podnikateľ k oznámeniu o prevádzkovom čase v prevádzkarni podľa ods. 1 predloží doklady nie staršie ako 6 mesiacov:

a) oprávnenie na podnikanie, 4),5),6)

b) fotokópiu zmluvy o nájme nebytových priestorov na účely prevádzkarne alebo list vlastníctva, ak podnikateľ je vlastníkom nebytového priestoru užívaného na účely prevádzkarne a to v súlade s osobitným zákonom, 7)

c) na vyžiadanie mesta aj iné doklady (napr. pri žiadosti o schválenie prevádzkového času doby nad rámec určený nariadením),

(3) Pri organizovaní neverejnej spoločenskej akcie pre uzavretú spoločnosť v prevádzkarni je podnikateľ povinný písomne požiadať o predĺženie prevádzkového času nad rámec najneskôr 5 dní pred konaním akcie. Žiadosť je uvedená v prílohe č. 2 „Žiadosť o jednorazové predĺženie prevádzkového času“.

**§ 4**

**Uzatvorenie a zrušenie prevádzkarne**

1) Pri dočasnom uzavretí prevádzkarne na nevyhnutnú dobu je prevádzkovateľ alebo zodpovedná osoba povinná, ak tomu nebránia vážne dôvody, na mieste, kde je uvedený čas predaja alebo prevádzkový čas, označiť začiatok a koniec uzavretia prevádzky, a to najneskôr 24 hodín pred dočasným uzavretím prevádzkarne za predpokladu, že prevádzkareň bude uzavretá dlhšie ako jeden deň.

2) Pri zrušení prevádzkarne je podnikateľ povinný túto skutočnosť písomne oznámiť najneskôr sedem dní pred ukončením činnosti v prevádzkarni v prílohe č. 3 „Oznámenie o ukončení činnosti v prevádzkarni“.

**§ 5**

**Povinnosti podnikateľa**

1.) Podnikateľ je povinný prevádzkareň zvonku viditeľne označiť prevádzkovou dobou a ďaľšími údajmi podľa osobitného predpisu. 14)

2.) V súlade s ustanoveniami tohto nariadenia si podnikateľský subjekt stanoví prevádzkový čas pre každú prevádzku.

3.) Prevádzkový čas je prevádzkovateľ povinný písomne oznámiť Mestu Stará Turá prostredníctvom organizačného oddelenia Mestského úradu v Starej Turej najneskôr 15 dní pred začatím činnosti prevádzkarne alebo pri vykonaní zmeny času.

4.) Písomné oznámenie musí obsahovať tieto údaje:

a) obchodné meno a sídlo,

b) názov a adresu prevádzkarne,

c) dátum začatia činnosti prevádzkarne,

d) čas predaja alebo prevádzkový čas,

e) sortiment predaja, resp. poskytované služby.

5.) Prevádzkovateľ je povinný zabezpečiť

a) dodržiavanie určeného prevádzkového času,

b) v prípade ak je prevádzkareň otvorená po 22.00 hod. v súlade s týmto nariadením, je prevádzkovateľ povinný zabezpečiť aby nedochádzalo k rušeniu nočného kľudu a verejného poriadku a hluk zo zariadení a hudobnej produkcie neprekročil najvyššie prípustné hodnoty pre vonkajšie priestory, ustanovené príslušnými normami a právnymi predpismi,

c) prispôsobiť činnosť prevádzkarne tak, aby sa po určenej prevádzkovej dobe nezdržiavali hostia v prevádzkových miestnostiach a prevádzkarni,

d) umožniť vstup kontrolnému orgánu do prevádzky za účelom vykonania kontroly dodržiavania prevádzkovej doby danej prevádzky.

(4) Podnikateľ je povinný zabezpečiť, aby sa z prevádzkarne nešíril hluk, aby neboli prekročené najvyššie prípustné hodnoty pre denný, večerný a nočný čas podľa osobitného predpisu 16).

(5) V prípade opodstatnených sťažností na závažné, alebo opakované porušovanie nočného pokoja, na hluk spôsobený činnosťou prevádzkarne, opakované porušenia tohto nariadenia zistené kontrolnou činnosťou poverenými pracovníkmi Mestského úradu, Mestskej polície v Starej Turej, nebude mestom prevádzkový čas prevádzkarne nad rámec prevádzkovej doby určenej nariadením povolený.

(6) Podnikateľ môže opätovne písomne požiadať o jednorazové povolenie prevádzkového času nad rámec nariadenia najskôr po dvoch mesiacoch od zamietnutia predchádzajúcej žiadosti z dôvodov uvedených v ods. 5.

6.) Ďalšie povinnosti prevádzkovateľa sú upravené v osobitnom právnom predpise.15)

#### § 6

#### Ochrana pred zneužívaním alkoholických nápojov 13)

1) V územnom obvode mesta Stará Turá je zakázané konzumovať alkoholické nápoje na verejnom priestranstve mimo prevádzkových priestorov prevádzkarní pohostinských a reštauračných služieb. Toto ustanovenie sa nevzťahuje na konanie príležitostných trhov, ktorých termíny a doba trvania sa každoročne schvaľuje uznesením Mestského zastupiteľstva v Starej Turej a na noc z 31.12. na 1.1. kalendárneho roka na námestí Slobody.

**§ 7**

**Ochrana pred hlukom**

1) Každý, kto používa alebo prevádzkuje zdroje hluku alebo vibrácií, je povinný technickými, organizačnými a ďalšími opatreniami zabezpečiť, aby hluk neprekračoval prípustné hodnoty pre vonkajšie priestory a stavby 12), 13) aby sa zamedzilo jeho pôsobeniu na fyzické osoby.

2) Hluk zo všetkých zariadení a prevádzkarní (vrátane vonkajších terás a letných záhrad) poskytujúcich služby obyvateľstvu a hluk z verejnej hudobnej produkcie nesmú prekročiť najvyššie prípustné hodnoty pre denný a nočný čas, ktorých dôsledkom je obťažovanie fyzických osôb alebo rušenie nočného pokoja.

3) Na ochranu fyzických osôb pred pôsobením a obťažovaním hlukom sa doba verejnej hudobnej produkcie na otvorených terasách a v letných záhradách prevádzkarní pohostinských, reštauračných služieb a týchto prevádzkarní v rámci ubytovacích zariadení v územnom obvode mesta obmedzuje do 22.00 hod.

4) Postup pri oznamovaní a konaní verejných kultúrnych podujatí (živé koncerty, tanečné zábavy, diskotéky) je upravený v zákone č. 96/1991 Zb. o verejných kultúrnych podujatiach.

5) Obmedzenie podľa ods. 4) sa netýka bežnej prevádzky prevádzkarne pohostinských a reštauračných služieb s prísluchovou hudbou.

6) Podnikateľ je povinný zabezpečiť, aby v dôsledku jeho podnikateľskej činnosti v prevádzkarni na území mesta nedochádzalo k rušeniu nočného pokoja pred 06.00 hod. a po 22.00 hod., k narúšaniu verejného poriadku a narúšaniu životného prostredia znečisťovaním a poškodzovaním bezprostredného okolia prevádzkarne.

**§ 8**

**Kontrolná činnosť a sankcie**

1) Kontrolu nad dodržiavaním tohto nariadenia vykonávajú:

 a) poverení zamestnanci Mestského úradu v Starej Turej,

 b) Mestská polícia v Starej Turej.

2) Porušenie ustanovení tohto nariadenia fyzickou osobou je priestupkom podľa § 47 ods. 1 a § 48 zákona č. 372/1990 Zb. o priestupkoch v znení neskorších predpisov, za ktorý môžu uložiť v blokovom konaní príslušníci Mestskej polície v Starej Turej pokutu do výšky 33 EUR.

3) Právnickej alebo fyzickej osobe oprávnenej na podnikanie, ktorá poruší ustanovenia tohto nariadenia uvedené v § 2 a § 3, môže mesto Stará Turá v súlade s ustanovením § 27 b ods. 1, 2 a 3 zákona č. 369/1990 Zb. o obecnom zriadení v znení neskorších predpisov uložiť pokutu do výšky 6 638 EUR.

**§ 9**

**Záverečné a zrušovacie ustanovenia**

1) Dňom nadobudnutia účinnosti všeobecne záväzného nariadenia mesta Stará Turá č. 4/2017 - Nar. o pravidlách času predaja v obchode a času prevádzky služieb v meste Stará Turá sa ruší Všeobecne záväzné nariadenia mesta Stará Turá č.3/2015 – Nar. o podmienkach usmerňovania ekonomických činností v oblasti obchodu a služieb na území mesta Stará Turá.

**Článok II.**

1) Toto všeobecne záväzné nariadenie bolo schválené dňa 27.4.2017 uznesením Mestského zastupiteľstva v Starej Turej číslo 31 - XXVI /2017.

2) Toto všeobecne záväzné nariadenie bolo zverejnené na úradnej tabuli dňa 28.4.2017a nadobúda účinnosť pätnástym dňom od zverejnenia dňa 15.5.2017.

V Starej Turej, dňa 10. apríla 2017

 Ing. Anna Halinárová

 primátorka mesta

Príloha č. 1 k VZN č. 4/2017-Nar.o pravidlách času predaja v obchode a času prevádzky služieb v meste Stará Turá



**O z n á m e n i e o prevádzkovom čase v prevádzkarni**

......................................................................................................................................................

**Meno** (u právnickej osoby **obchodné meno**)

......................................................................................................................................................

**Priezvisko** (u právnickej osoby **štatutárny zástupca**)

............................................................................................................**IČO**:..................................

**Bydlisko** (u právnickej osoby **sídlo**)

Telefón: ...................................................... e-mail: ....................................................................

V súlade s VZN č.1/2017 - Nar. o  pravidlách času predaja v obchode a času prevádzky služieb v meste Stará Turá

**1. Adresa prevádzkarne:**

 ...................................................................................................................................

**2. Účel využitia prevádzkarne:** ...................................................................................

 .....................................................................................................................................

**3. Dátum začatia činnosti:** ................................................................................

**4. Prevádzkový čas:** Pondelok: ................................................................................

 Utorok: ...............................................................................

 Streda: ...............................................................................

 Štvrtok: ...............................................................................

 Piatok: ...............................................................................

 Sobota: ..............................................................................

 Nedeľa: ..............................................................................

**5. K žiadosti prikladám(e):**

 - doklad o vlastníctve alebo prenajatí nebytového priestoru, príp. prísľube jeho prenájmu,

 - kópiu živnostenského oprávnenia/výpisu z OR,

 **-** iný doklad:

 Dňa: ..................................... Podpis a pečiatka žiadateľa: .................................................

Príloha č.2 k VZN č. 4/2017-Nar.o pravidlách času predaja v obchode a času prevádzky služieb v meste Stará Turá



**Ž i a d o s ť o jednorazové povolenie prevádzkového času**

......................................................................................................................................................

**Meno** (u právnickej osoby **obchodné meno**)

......................................................................................................................................................

**Priezvisko** (u právnickej osoby **štatutárny zástupca**)

............................................................................................................**IČO**:..................................

**Bydlisko** (u právnickej osoby **sídlo**)

Tel. kontakt na zodpovednú osobu počas konania akcie: ...................................................... .....

Tel. kontakt majiteľa (prevádzkovateľa) prevádzkarne: ............................................................

 e-mail: ....................................................................

V súlade s VZN č.1/2017 - Nar. o  pravidlách času predaja v obchode a času prevádzky služieb v meste Stará Turá

**1. Adresa prevádzkarne:**

 ...................................................................................................................................

**2. Akcia pri príležitosti: (***uviesť pri akej príležitosti sa akcia koná napr.: svadba, promócia,*

*stužková, rodinná* *oslava...).........................................................................................................*

*......................................................................................................................................................*

**3. Dátum konania akcie:** .........................................................

**4. Požadovaný čas nad rámec prevádzkovej doby:** ...................................................................

 Dňa: ..................................... Podpis a pečiatka žiadateľa: .................................................

Príloha č.3 k VZN č. 4/2017-Nar. o pravidlách času predaja v obchode a času prevádzky služieb v meste Stará Turá

**O z n á m e n i e o ukončení činnosti v prevádzkarni**

......................................................................................................................................................

**Meno** (u právnickej osoby **obchodné meno**)

......................................................................................................................................................

**Priezvisko** (u právnickej osoby **štatutárny zástupca**)

............................................................................................................**IČO**:..................................

**Bydlisko** (u právnickej osoby **sídlo**)

Telefón: ...................................................... e-mail: ....................................................................

V súlade s VZN č.1/2017 - Nar. o  pravidlách času predaja v obchode a času prevádzky služieb v meste Stará Turá

**1. Adresa prevádzkarne:**

 ...................................................................................................................................

**2. Dátum ukončenia činnosti:**  *......................................................................................................*

 Dňa: ..................................... Podpis a pečiatka žiadateľa: .................................................

## Zoznam právnych predpisov citovaných vo VZN č. 4/2017-Nar.

1) § 17 zák. č. 455/1991 Zb. o živnostenskom podnikaní v znení neskorších predpisov,

2) § 2 zák. č. 250/2007 Z.z. o ochrane spotrebiteľa a o zmene zákona SNR č. 372/1990 Zb. o priestupkoch v znení neskorších predpisov,

3) § 2 zák. č. 513/1991 Zb. Obchodný zákonník v znení neskorších predpisov

4) § 2 ods. 2 zákona č. 268/2007 Z.z., ktorým sa mení a dopĺňa zákon NR SR č. 182/1993 Z.z. o vlastníctve bytov a nebytových priestorov v znení neskorších predpisov,

5) § 27 ods. 2 zákona č. 513/1991 Zb, Obchodný zákonník v znení neskorších predpisov,

6) § 10 zákona 455/1991 Zb. o živnostenskom podnikaní v znení neskorších predpisov,

7) Zákon č. 122/2013 Z.z. o ochrane osobných údajov v znení neskorších predpisov,

8) § 1 zák. SNR č. 96/1991 Zb. o verejných kultúrnych podujatiach,

9) Zákon č. 219/1996 Z.z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb, v znení neskorších predpisov.

10) ustanovenie § 4 ods. 3 písm. i) zákona SNR č. 369/1990 Zb. o obecnom zriadení v znení neskorších predpisov,

11) Zákon NR SR č. 219/1996 Z.z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb,

12) Vyhláška MZ SR č. 549/2007 Z.z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí,

13) Zákon č. 50/1976 Zb. o územnom plánovaní a stavebnom poriadku v znení neskorších predpisov.

14) § 7 ods. 3 Obchodného zákonníka, § 15 ods. 1 zákona č. 250/2007 Z.z. o ochrane spotrebiteľa a o zmene zákona č. 372/1990 Zb. o priestupkoch v znení neskorších predpisov.

15) § 15 zákona č. 250/2007 Z.z. o ochrane spotrebiteľa o zmene zákona č. 372/1990 Zb. o priestupkoch v znení neskorších predpisov.

16) Vyhláška MZ SR č. 549/2007 Z.z., ktorou sa ustanovujú podrobnosti o prípustných hodnotách hluku, infrazvuku a vibrácii a o požiadavkách na objektivizáciu hluku, infrazvuku a vibrácii v životnom prostredí.